الحمد لله واشهد ان لا اله الا الله وحده لا شريك له. واشهد ان ان محمدا عبده ورسوله صلى الله عليه وسلم اما بعد آآ كل منا بلا شك آآ بعد رمضان يشعر بغربة
ويشعر ان انه يريد ان يتفقد قلبه من جديد ويشعر انه يعني البون شاسع بين الحال الان والحال الذي كان عليه في رمضان. ودائما ما يأتي السؤال ما السبيل؟ وما السبب؟ هل هذه حالة طبيعية ام حالة غير طبيعية؟ ان كانت طبيعية فكيف نتعامل معها؟ وان كانت خطر واه
اه شر فكيف الانسان يتجنبه؟ لزلك كان اسم هزا الدرس مية وتمانين درجة. لان فيه ناس فعلا وصلت الى هزه الحالة. تغير الحال تماما بعد رمضان لم يعد يصلي ترك منهم من ترك المساجد منهم من ترك قيام الليل منهم من ترك. القرآن تماما منهم من عاد
الى المعاصي بل الى الكبائر تغير الحال كثيرا. ما هو السبب؟ ما هو العلاج؟ هذه قضية خطيرة. لذلك الموضوع كبير الموضوع كبير جدا. يحتاج الى محاضرات لكن سنقف اليوم مع بعض الومضات التي يعني قد تعين السائر الى الله سبحانه وتعالى ان يقف على ملامح هذه المشكلة
ملامح هذه المشكلة. فاليوم بازن الله تعالى سيكون الموضوع تحت اربع عناوين رئيسية. العنوان الاول سيكون مجموعة من القواعد او مجموعة من المنطلقات التي سننطلق منها الى مناقشة هزه القضية
الامر الثاني سيكون مجموعة من المحازير التي ينبغي للانسان ان يحذر منها اذا اراد ان يتعامل تعامل صحيح مع هذه المشكلة. الامر الثالث ستكون مجموعة من النصائح الامر الرابع ستكون مجموعة من البشائر. مجموعة من البشائر. فنسأل الله سبحانه وتعالى التوفيق والسداد. الامر الاول في القاعدة الاولى
هو ان يعلم العبد ان الله سبحانه وتعالى شكور. وانه لا يزلم احد سبحانه وتعالى وانه سبحانه وتعالى من معاني اسمه الشكور انه يعطي الكثير الكثير على القليل القليل. يعني اذا
اه قدم العبد الى الله القليل فان الله يعطيه على هذا القليل الكثير. الكثير وعلى العكس الله تعالى الكثير بالاستغفار القليل فنادى شكره سبحانه وتعالى. الشكور هو الذي يشكر اي عمل. فاذا شكر العمل اعطى وزاد. وازا اعتذر العبد ولو اعتزار خفيف
بسيط يسير فان الله يقبل ويغفر ما لا تتخيله من الزلات نحن نعلم ان هناك امرأة بغي سقت كلبا فغفر الله له لها فادخل ليه؟ الجنة. اليس كذلك؟ ورجل نحى عن طريق
شوكة شوكة فغفر الله له فادخله الجنة. والنبي عليه الصلاة والسلام قال من قال سبحان الله وبحمده فقط نخلة في الجنة. هذا من تطبيقات اسم الله تعالى الشكور. ان الله سبحانه وتعالى اذا عمل العبد عملا فانه يشكره. ويعطيه
كثير جدا على القليل. كما انه يقبل القليل من الاستغفار ويغفر به الكثير من الزلات. يا ابن ادم انك ما دعوتني ورجوتني غفرت لك ما كان منك ولا ابالي. ولا ابالي. ازا قضية الفتور او الانتكاس الزي يحصل الانسان بعد رمضان الله تعالى بريء منه
فانه جل وعلا الاصل انه يعطي ويزيد. ازا لو حصل للانسان اي نوع من انواع الانتكاس او الفتور لابد ان يتهم نفسه يتهم نفسه. يتهم عمله وهو اصلا ويتهم اداؤه في رمضان. فان الله سبحانه وتعالى ازا قبل من العبد العمل في رمضان
فانه لا يمكن ان يحرمه منه بعد رمضان. بعض السلف قال اذا رأيت للرجل حسنة فاعلم ان لها عنده اخوات واذا رأيت عند الرجل سيئة فاعلم ان لها عنده اخوات. يعني عايز يقول ان ما فيش واحد بيعمل حسنة كبيرة لوحدها
انما طالما وصل للحسنة دي يبقى اكيد في جنبها حسنات كتير قبلت. لان لا يمكن يوفق لدي الا لو في جنبها كزا واحدة. لان الحسنة فر الى الحسنة وجزاء سيئة سيئة مثلها. وهل جزاء الاحسان الا الاحسان؟ فهذه قواعد قرآنية. من عقوبة السيئة السيئة بعدها
ومن مكافأة الطاعة الطاعة بعدها. فاذا قبل الله منك فالاصل انه سيكافئك سيكافئك. كيف يكافئك كافئك ان يوفقك الى طاعة من نفس الباب. ومن نفس الجنس. من نفس الباب ومن نفس الجنس. فازا وجد الانسان نفسه حرم حرم فلا
ربه يقول ليه ربنا بيعمل؟ ده انا عملت كنت كويس لا لا يمكن. لا يمكن. لا يمكن ان ربنا يحرمك وانت كنت كويس. لازم يبقى في خلل معين. لزلك كان قبول العمل
عند السلف شيء خطير جدا. يعني عندهم قبول للعمل ده اهم شيء. مش مهم العمل حجمه ايه؟ كميته ايه؟ المهم يتقبل. لان هو اتقبل يبقى هيزيد ما اتقبلش ما لوش لازمة مهما كان كتير. فكانوا يهتموا بالكيفية. يبقى انا عايزك تطلع من رمضان فرضا حصل لك شيء من الفتور. شيء من الانتكاس
جبت ورا خالص تبتدي تتعامل تعامل جديد من بكرة. يعني خلي ده درس لك. هنفترض اسوأ الفروض. ايه اسوأ الفروض؟ ربنا ما يقبلش مني رمضان اصلا وان انا رددت بعد رمضان. وان انا ابتلى بسبب سوء ادائي في رمضان. طيب هل دي بداية يأس ام بداية امل؟ ينبغي ان ايه النقطة دي تكون بداية امل لك
بداية امل ان انت فهمت فيلم جديد. ان انا بعد كده مش ههتم بكمية العمل. اهم حاجة عندي اهتم به بقبول العمل. لان واتقبل ما كانش حصل في كده. لو اتقبل كان زادني. لو اتقبل كنت ما كنتش اشتكي دلوقتي. يبقى انا دلوقتي هاتعلم درس جديد ان
كل تركيز من الان فصاعدا على قبول العمل. كيف افعل؟ وليس كم افعل فازاي بصلي؟ نيتي ايه؟ الهدي فين؟ العلم فين؟ لكن مش ههتم بكميات وخلاص وشكليات. ههتم بكيفية العمل
عن كمية العمل. لذلك كان ابن عمر يقول لو اعلم ان الله قبل مني سجدة واحدة لكنت اشد فرحا بالموت من غائب يعود الى اهله. تخيل واحد بقى له سنين ما شفش اهله راجع. فرحان قد ايه. بيقول انا لو شفت الموت هيبقى دي فرحتي. هاتمنى اموت. لو انا عرفت ربنا قبل مني
سجدة واحدة. قال لان الله تعالى يقول انما يتقبل الله من المتقين. يبقى انا عايزك تتعامل بعد كده بخوف عامل باريحية في رمضان. صليت وصمت وقريت قرآن حاسس ان انت خلاص عديت. ما فيش اي مشكلة عندك. انت كده مش على هدي السلف. لان ربنا وصف
سلف وصف غريب. قال والذين يؤتون ما اتوا وقلوبهم وجلة. ليه؟ انهم الى ربهم راجعون قالت عائشة يا رسول الله اهم الذين يسرقون ويزنون؟ قال لا يا ابنة الصديق هؤلاء الذين يصلون ويحجون ويعتمرون ويتصدقون ولكنهم يخافون الا يقبل الله منهم. يخافون الا يقبل الله
زلك لما كانوا كده كان ربنا بيقبل منهم وكان يكافئهم بص الاية اللي بعديها انهم الى ربهم راجعون اولئك يسارعون في الخيرات وهم لها سابقون. تقول لي طب انا هوصل لهم ازاي؟ ده مستحيل هو في زيهم؟ بتاعة الاية اللي بعدها ولا نكلف نفسا الا وسعها
يبقى انت ده في مقدورك ممكن تبقى زيهم. بس هي مسألة اداء. مش كمية صدقني مش كمية. المسألة مسألة اداء. كان الرجل يقول لي التابعين انس. انس عمر طويلا. فكان يعني قابل كتير من التابعين. قال والله لانتم اكثر صلاة وصياما من
النبي عليه الصلاة والسلام. تخيل! تابعين الصحابة ما صلوش زي التابعين. ولا صاموا زي التابعين. كانوا بيطحنوا نفسيهم التابعين دول. قال والله لانتم صلاة وصيام من اصحاب النبي عليه الصلاة والسلام ولكنهم كانوا ازهد منكم في الدنيا. هو ده اللي خلى العمل الاقل منكم
اكتر منكم بكتير. لزلك النبي عليه الصلاة والسلام قال عن اصحابه قال لو ان احدكم انفق مثل جبل احد ما بلغ مد احدهم ولا نصيفه. ليه لان الاداء مختلف. مش الكمية. الاداء مختلف. الصحابي بيدي المد بقلب غيرك خالص. انت تدي جبل دهب
تاخد عليه عشر حسنات. هو يدي مدة ياخد عليه الف حسنة. ازاي قلب؟ يبقى انا اول قاعدة عندي الله شكور فلو انه قبل لشكر لاعطى لثبتني. طب فيه مشكلة؟ اشك في نفسي. شكيت في نفسي؟ ابدأ خطوة جديدة مع ربنا ان انا اهتم
بعد كده بقبول العمل علشان انال الشكر. ومن يقترف حسنة نزد. الاصل. طب لو يبقى لو قبلها يبقى المفروض كانت ايه؟ كانت زادت نزد له فيها حسنا ان الله غفور شكور. مش كده؟ سورة ايه؟ الشورى. مش كده؟ ركز معي. تمام. يبقى دي
القاعدة الاولى معنا. القاعدة الثانية دي منطلقات. القاعدة الثانية ان الشيطان لكم عدو فاتخذوه عدوا. هي دي اللي انا عايز اقف معها. فاتخذوه ايه؟ عدوا. هو ليه ربنا قال لنا كده اصلا؟ طب ما احنا عارفين ليه شيطان عدو؟ هل الكلمة دي زيادة
لا يمكن هذا في القرآن لا يمكن ان يكون في القرآن يعني زيادة ليس لها فائدة. ان الشيطان لكم عدو ده موضوع كلنا عارفينه. لكن التانية دي مش كلنا بنعملها
اتخذوه ايه؟ عدوا. كلنا عارفين ان الشيطان عدوا. لكن قليل منا من يتخذ عدوا. يعني ايه قليل من يتخذ عدوا؟ ما اتخذوا صديق؟ لا مش صديق مش للدرجة دي. انا مش بكلم ناس اصدقاء للشيطان. انتم ناس صالحين. لكن نحن نغفل كثيرا عن هذه العداوة. يعني احنا عارفين
بس مش مركزين مع الموضوع دوت. مش مش ايه؟ مش في مش متحفز. انت عارف يعني ايه عدو يعني ما بينامش قيل لابن عباس اينام الشيطان؟ قال لو نام لاصترحنا
ما بيريحش بهداش ما يسرحش. مش سايبك في حالك. اقسم لله جل وعلا. قال لاتينهم بين ايديهم ومن خلفهم وعن ايمانهم وعن شمائلهم ولا تجد اكثرهم شاكرين. قال فبعزتك لاغوينهم اجمعين الا عبادك منهم المخلصين. هو مش هيسكت. مش
اسكت. قال يعدهم ويمنيهم وما عدهم الشيطان الا غرورا. قال واجلب عليهم بخيلك ورجلك. انت متخيل المسألة عاملة ازاي؟ انت دخلت في المود دلوقتي خيلك ورجلك. تحس في معركة انت حاسس انك واقف كده انا عايزك تتخيل الغيب دلوقتي ان في الشياطين حواليك كلها دلوقتي في كل حاطط عليك دلوقتي. واخد بالك
خيلك ورجلك شاركهم في الاموال والاولاد وعدهم انت في ناس مش مش عايشة الموت ده خالص. يعني ايه مش عايش الموت دوت؟ يعني اقول لك يعني ايه واحد مش عايش الموت دوت؟ يعني انت لو انا متخيل نفسي في حرب
يبقى انا هحاول ان انا احمي نفسي مش كده؟ اكون في حصون على قدر ما استطيع لان العدو متربص جدا جاهز جدا مستعد جدا. وانا هدف وانا بحاربه في نفس الوقت والحرب حياة او موت جنة ونار. مش مسألة عادية. يبقى انا لو كنت جوة حصن وانا واخد بالي من الحرب. هطلع منه بمزاجي
يعني تخيل واحد في حرب دلوقتي. حرب هو جوة حصنه والعدو برة يأس من ان هو يدخل الحصن. يأس. فجه صاحبنا قرر ان هو يطلع يتمشى برة الحصن هل ده طبيعي؟ اللي طالع دوت واعي للمعركة ولا مش واعي؟ ده في غيبوبة ده ما يعرفش حاجة خالص. طالع تتمشى مين يا حبيبي؟ ما ينفعش يتمشى بره
الحصن خش جوة انا ما تطلعش راسك برة الشباك. لان الراجل واقف برة عامل كده مستني واحد يطلع راسه من الشباك. مش مستنيك تطلع تتمشى بره الحصن. يعني ايه؟ يعني لو انا فعلا متاخد الشيطان عدو ما كانش هيحصل مني بعد رمضان اللي حصل. ايه اللي حصل بعد رمضان
اللي حصل بعد رمضان اريحية خالص. حصل توسع في المباحات وبعد كده الموضوع وصل الى المحرمات. والانسان بيحسن بنفسه الظن يقول لك يعني بس هي يومين كده الشيخ فرفشة ما فيش مشكلة هنرجع تاني. في ناس طلعوا برة الحصن بمزاجه. انا ما بكلمش اللي وقع غصب عنه. ما هو كلنا وقعنا. ما فيش
حد فينا ما وقعش. لكن فيه فرق بين واحد ما كانش عايز يقع. بس وقع وفيه واحد راح وقع بمزاجه وعى بمزاجه معتقد انه راجع عادي يعني شوية كده وهيرجع وخلاص. مش مشكلة. ده مش متاخد الشيطان عدو خالص. ده واحد بعد رمضان قرر يروح السينما. قرر
عادي يعني يرجع للقهاوي والمولات والبنات عادي بس هي وهو في قرارة نفسه هم اسبوعين كده وارجع تاني وخلاص هرجع بقى لما الشيخ يرجع الدرس والتحفيز يرجع الدنيا ترجع هرجع تاني زي الاول عادي. دف وعيش في غيبوبة. لانك انت مجرد ما طلعت برة الحصن. الشيطان مش هيستناك انك انت ترجع تاني. ما هو مش غبي. انت كنت في
في حصون تهجد واذكار واعتكاف وصيام وسحر ودعام وهو اصلا مكبل متخيل انت بعد رمضان طلع لقاك في حصن مش عارف يعمل معك ايه. رحت انت طلعت له. هل متخيل ان هو هيسيبك ترجع تاني؟ دي السزاجة دي بالبساطة دي بالسهولة دي بعد
ما انت طلعت له بمزاجك فده لا يتصور يبقى اللي طالعة دوت عايش في غيبوبة. مش متخيل ابدا عداوة الشيطان. يبقى انا عايزك انك انت لو حصل منك كده تحاول
ترجع قدر المستطاع. نرجو من الله انك انت ترجع. لكن ما فيش حد بيرجع سليم. بعد الحادسة ديت. ولو انت لسة ما طلعتش اياك تفكر في الخروج من الحصن ابدا. خليك دايما وسط اخوانك خليك في المسجد. خليك مع الصحبة الصالحة
لان ربنا وصف لنا شخص قال تعالى واتلوا عليه النبأ الزي اتيناه وياتنا فانسلخ منها فايه؟ فاتبعه الشيطان فكان العيون. كلمة فاتبعه الشيطان دي تدل انه ما كانش قادر يعمل معه حاجة. قبل ما ينسلخ هو ايه؟ منها. وخد بالك من الفاء. الفاء دي بيسموها فاء ليه؟ السرعة. قال فانسلخ منها فاتبعه. ده واحد
واقف عامل ازاي؟ واقف عامل كده. مستنيه مجرد بس يطلع من العباية اللي هو لابسها دي. يطلع من الحصن. اول ما طلع من الحصن جابه ارض. ولكنه اخلد الى الايه
الارض واتبع هواه فمثله كمثل الكلب. ده بلعام ابن بعورة وامثاله. اللي هو كان رجل دين كبير. ما بالك انت اللي هو اصلا يدوبك لسه اول مرة تصلي رمضان دوت لو طلعت برة لو انسلخت متوقع ايه ازا كان جاب بال عام ازا كان جاب غيره يبقى اللي عايز يطلع برة دوت ده عايش في غيبوبة يبقى القاعدة
انا عايز اقول عليها اياك تسلم اسلحتك طواعية. اياك تطلع برة الحصن بمزاجك. لان هو مش هيرجعك. مش هيرضى انك ترجع ابدا. او على الاقل مش هترجع سليم القاعدة التانية اللي معي ان الشيطان لكم عدو وهي اهم كلمة عندي فاتخذوه عدوا. خليك مصحصح. تمام
كيد الشيطان ضعيف. لكن هو بينتزر منك لحزة اضعف من ضعفه. انت قوي. قوي بالله. قوي بالازكار الصحبة الصالحة لكن انت الذي تضعف نفسك. حتى يكون هو مع ضعفه اقوى منك. تخيل! طيب حاجة تانية. ان
الشيطان لكم عدو فاتخذوه عدوا. مشكلة تانية بتحصل بعد رمضان بعد رمضان بيحصل اه لكل واحد فينا انتكاسة جزئية انا لما اقول كلمة انتكاسة دي لازم تفهم منها حاجة. انا قصدي بانتكاسة فعل محرم او ترك واجب
انا ما بتكلمش دلوقتي عن مستحبات قلت ولا ما الكروهات حصلت؟ لأ لان ده موضوع تاني هتكلم عنه في نقطة مستقلة. لكن انا بتكلم عن واجب ترك او محرم فعل. دي اسمها انتكاسة عندي. لكن مستحب اقل دي مش انتكاسة. مكروه فعل دي مش انتكاسة. ده فتور. فتور
لكن الانتكاسة امر اكبر من الفتور. امر اكبر من الفتور. الانتكاسة انك انت كان في واجب بتعمله. كنت بتصلي الفجر مش هتصلي الفجر محرم رجعت له كنت بطلت تليفزيون ومسلسلات رجعت لهم بطلت الاغاني رجعت لها. بطلت بنات رجعت تكلمهم وبطلت العادة السرية
انتهى ده اسمه انتكاسة. بيحصل حصل بعد رمضان. ايه المشكلة؟ المشكلة اللي بتحصل لما انت بتبقى برضو غافل عن عداوة الشيطان تبتدي انت تاخد قرارات فاكر ان انت اللي واخدها والحقيقة ان الشيطان هو اللي ملها لك ايه هي القرارات ديت؟ قرار انك انت بعد رمضان كان معك اسلحة
كتير صلي فجر وازكار وبتحضر دروس في المسجد وبدأت تحفز قرآن اسلحة كتير وتركت بقى تركت كمية كبيرة من محرمات الغناء البنات تليفزيون بطلت مش عارف ايه خلاص. بعد رمضان حصل لك انتجازة جزئية. يعني ايه رجعت لمعصية واحدة؟ او تركت واجب واحد. مسلا ما بقتش بتصلي الفجر
وفي نفس الوقت رجعت العادة السريعة على سبيل المثال ايه اللي بيحصل؟ اللي بيحصل ان انك انت بتبتدي تنهزم نفسيا وهي دي المصيبة بقى اللي بتحصل في بعد رمضان. تنهزم نفسيا وتبتدي تسلم طواعية. مجموعة اخرى من الاسلحة. يعني واحد راجعة للبنت او راجعة للعادة او كده
يبتدي يقول انا ما فيش فايدة. رمضان نفسه ما عملش معي حاجة. ما فيش امل. انا السكة دي مش بتاعتي. وبعد كده ييجي ينزل يصلي الفجر تنزل تصلي الفجر ايه! انت مش يعني ما فيش مكسوف على دمك! طب بطل اللي انت بتعمله الاول. يعني بطل اللي انت بتهببه ده الاول. وبعد كده انزل صلي في المسجد خلي عندك دم يعني. واخد بالك
فيبتدي صاحبنا اختيارا. هو على فكرة الشيطان ما كنش قادر على على صلاة الفجر دي لوحدها. فيروح بمزاجه ما ينزلش يصلي في مسجد. بمزاجه هو يقدر يصلي. بس هو ما نزلش لان هو
شايف ان هو ما ينفعش يصلي في المسجد. لان انا بعمل العادة السرية. ازاي؟ ازاي انا كده منافق؟ انا كده منافق صح؟ اه المستشار يقول له ده انت كده منافق. الشيطان مش عايزك تبقى منافق ما شاء الله. فيقرر انك انت انت تقرر ان انت ما تنزلش تصلي
تقرر ان انت ما تروحش تحفز قرآن لكن انت ماشي مع بنت ازاي انا ماشي مع بنت واروح احفز قرآن؟ خلاص انا مش هروح احفز قرآن. هو ده القرار اللي انت طلعت به. مش قرار انك تقطع على البنت لأ. القرار انك
انت تبطل تحفز قرآن. التانية دي الشيطان ما كانش قادر عليها. هو قدر على الاولانية ان هي شهوة وبتاع. لكن التانية دي كانت صعبة عليه. انت اديتها له بمزاجك. ليه؟ تمام
فهي دي المشكلة انك انت تبتدي تاخد قرارات مع نفسك. معتبر ان ديت قرارات سليمة. ان انا لما ابقى كويس هرجع نبتدي بقى ممكن لو هو ملتحي يخفف لحيته او يحلقها علشان يقول انا ما بقتش نموزج كويس انا لازم لما ابقى كويس هرجع تاني. ما تعرفش ازاي ابقى كويس وانت بتنيل الدنيا اكتر
من اللازم. نقول ان انت ما تغفلش ان اللي انت قراراتك دي كلها انما امليت عليك املاء من الشيطان. وده يدل على غفلتك عن عداوة الشيطان تماما. الامر الذي ينبغي
ان تفعلوا عندما يحصل زلك عدة خطوات الامر الاول اسبت. يعني ايه اسبت؟ اسبت على الموجود عادي انا رجعت لمعصية معينة مش قادر ابطلها. انا رجعت لها خلاص. خلاص كفاية كده
اقف هنا ما تزودش اكتر من كده. يعني هي كده. طيب يعني انا رجعت مسلا للبنت عادي ارجع ورح المسجد ورح درس القرآن وروح التحفيز عادي. اقعد على القهوة وقوم من على القهوة رح صل في المسجد وارجع القهوة تاني. احسن ما انك انت ما تروحش
صل خالص. المتاح حافظ عليه لان لو كل واحد بيعمل معصية قرر ان هو يبطل طاعات ما كانش زماني انا قاعد دلوقتي باديكم الدرس. كان زماني قررت انا ما ينفعش ادي درس انا ادي درس
ده انا اكتر واحد عندي فطور. انا ادي درس عن الانتكاس انا عارف اللي فيها. ما كانش زماني جيت اديت الدرس. لكن انا بدي الدرس لي ولكم. ويمكن ربنا لو قابل
ان الدرس ده يرجعني تاني للي انا نفسي ارجع له واللي انتم مش عارفينه. لو كل واحد فينا ساب الطاعات بسبب ان هو رجع لمعصية ما كانش زمان حد عمل خير ابدا
لان هي كلنا اصحاب زنوب ومعاصي. يبقى انا عايزك نمرة واحد حافظ على المتاح. حافظ على المتاح. ما تسلمش اسلحة اكتر من كده. كفاية اللي اتاخد منك. كفاية اللي اتاخد منك. نمرة اتنين انا كل ده مش هاجي جنب الايه؟ جنب المعصية اللي حصلت. نمرة اتنين
انا عايز نمرة المراحل دي بتفكرني بقصة جميلة. كان في مرة حرامي ايام السلف عادي. حرامي. المهم الحرامي دوت كان بيخش يصلي في المسجد. هم الناس كلهم عارفين ان هو حرامي. وكان ان شاء الله صف اول وبتاع وتكبيرة احرام مية مية. فكان الناس كل ما يشفوه يقطموه بقى. يقولون لص وتصلي
مصر وتصلي عايزين يقولوا ايه بدل ما يقولوا بطل سرقة بيقولوا بطل ايه؟ ما هو فيه ناس ما تفهمش. قالوا لص وتصلي فقال اترك بيني وبين الله بابا مفتوحا لعلي ارجع. يا اخي انت عايز تقفل كمان حتى الباب اللي بيني وبين ربنا! طب سبني اصلي. يمكن
ارجع هي كده انت بتحافز على المتاح ليه؟ يمكن ترجع يمكن ترجع. نمرة اتنين نمرة اتنين بعد المحافزة على المتاح هات اسلحة تانية تانية يعني ما تقعدش تعند في الحتة دي. خلاص انت وقعت فيها. ماشي سبها. رح تعال من ناحية تانية. تعال هات اسلحة تانية. بمعنى في عبادات
انت ما عندكش مشكلة معها زودها بمعنى انت قيام الليل بالنسبة لك مش صعب. زود قيام الليل قصاد العادة السرية قصاد البنت قصاد السيجارة قصاد القهوة دي قصادي دي. زود قيام ليل. زود صدقة سر. زود بر والدين. شف ازى في الطريق شيله. يمكن ربنا يشكر لك
ويطلعك من الايه؟ من المشكلة اللي انت مش عارف تحلها. ساعد يتيم. اعمل معروف في ناس. اقف مع واحد محتاج في ازمة وكل ما تعمل عمل صالح من دول ادعي ربنا قل يا رب طلعني من التانية. يمكن ربنا يشكر لك في واحدة منهم فيعود الشكر ده على الايه
المعصية اللي انت مش عارف تبطلها اللي انت وقعت فيها ومش عارف تطلع منها الى الان. فيبقى ازا انك انت تكثر من الاسلحة الاخرى الاخرى. يعني انت خلاص منك سلاح حافظ على الاسلحة الموجودة واشتري اسلحة ايه؟ جديدة مختلفة تماما عن الاسلحة اللي بتتاخد منك لان انت اللي اتاخد منك خلاص انت مش عارف ترجعه تاني. الحاجة
التالتة استعن باخوانك. استعن باخوانك. رح قل للناس. عادي. ما تبقاش لوحدك. ما تبقاش الناس شايفينك. الاخ تمام. الاخ تمام الله ينور الله ينور بعد كده مرة واحدة رايح فين؟ اتاريه هو بيقع من زمان بس هو عمره ما اتكلم ولا اشتكى. مش عيب انك انت تخبر بعض اخوانك بمشكلتك. وتطلب منهم النصيحة. تطلب منهم يساعدوك
يمكن واحد فيهم يقول لك كلمة تنقزك يمكن واحد فيهم يقول لك نصيحة يعني تفرق معك في حياتك كتير. مسألة انك انت اه الحاجة التانية اللي انا قلتها فاكرين الاسلحة التانية
دي مفيدة جدا في الدعوة الى الله. كلنا مجربينها على فكرة. ما في حد فينا الا جربها. دايما لما حد ملتزم جديد بيأتي الى المسجد مسلا لسه جديد اوي اول مرة يخش المسجد او كده وعايز يلتزم وعايز يبقى كويس. فدايما فيه طريقة جميلة انك انت تتعامل معه
هيجي اول ما هيجي يكلمك يقول لك السجاير والاغاني. وانا باعرف بنات. وهيجيب لك بص هيسود لك الدنيا خالص. ما تتكلموش خالص المواضيع ديت. ابعد عنه تماما في المواضيع دي. لان هي الحتت دي اصعب حتت عنده
ولو انت بدأت معه فيها هتصطدم وهو هيتأزم نفسيا لانه مش عارف يتخلص منها وبالتالي مش هيكمل. انك انت بدأت باصعب حتة. فايه الصح تعمله؟ الصح ابدأ بالساهل اللي هو بالنسبة له سهل يقدر يعمله دلوقتي. وتوكل على
الله ان هو لو نجح في دول ربنا هيكافئه في التانية. بمعنى واحد جاي جديد يلتزم في المسجد. نعمل معه ايه؟ اول حاجة صلاة الجماعة خمس صلوات في المسجد دي سهلة ما فيش حد ما بيحبهاش اصلا. حلوة ويحفظ قرآن. الاتنين دول اول حاجة تبدأ معهم بس ما تتكلموش في اي حاجة تاني
ركز معي فقط ان هو يصلي صح خمس صلوات في المسجد ويصلي صح بخشوع. نمرة اتنين ان هو يحفز قرآن وتبتدي تخليه يحفز مع اخ طيب ويتأسر بالقرآن وكده ويسمع شرايط قرآن او يسمع الموبايل او كده. يبقى صلاة الجماعة والقرآن
وسيبه سيبه وده جربناه كتير. بعد فترة هتلاقيه جاي لوحده بيقول لك الشيخ تايه صدق انا بطلت السجاير. ايه ده بجد ياه ما توقعتش خالص. مع انك انت متأكد ان الصلاة تنهى
عن الفحشاء والمنكر. هيجي يقول لك استاز شريف بقت اتخانق من الاغاني مش عارف ليه؟ اتخنقت منها كده بقيت احب المنشاوي قوي. ايه ده! ايه البني ادم ده ايه اللي هو بيعمله ده ؟ الله ده جميل جدا. مش عارف كنت بسمع اغاني ازاي! قفل كده من الاغاني. وبعد كده موضوع البنت ده بيطول شوية. وبعد كده ربنا بيسهل بقى باخ عادي بقى وخلاص
فالفكرة انك انت مش ضروري تصطدم مع المعصية مباشرة لو هي صعب الاصطدام معها تعال لها من ناحية تانية خالص عادي ما فيش مشكلة. وده شيء مفيد في الدعوة زي ما قلت لك. ممكن واحد تساعده بطريقة تانية. انا معتمد على قول الله تعالى
الصلاة تنهى عن الفحشاء والمنكر. فانا لما اجيب اخ يلتزم بركز معه انه يصلي صح. صلى صح؟ خلاص انا بنام بقى. بقى متأكد ان هو يكمل متأكد ان هو هيبطل كل شيء. بل ده جربناه في نفسنا
لما في بداية طريق الالتزام كنا حريصين على الصلاة وحريصين على القرآن. وجدنا حاجات كتير كتير اتغيرت بسهولة جدا. ما كناش نتغير ابدا ان هي هتتغير. فده يعني فقه في طريق
الدعوة. القاعدة التالتة اللي معي النهاردة هي ان الفتور خلاص سيبك من الانتكاس. هنيجي بقى للايه؟ الفتور. ايه هو الفتور؟ الفتور يعني المستحبات قلت والمكروهات زادت ما اتكلمش في معصية دلوقتي ولا ايه ولا طاعة. الفتور شيء طبيعي. انا دلوقتي عايز ما اخليش كلنا في نفس المشكلة
يعني مش كلنا عندنا مصيبة. لأ بعضنا عنده مصيبة. اللي عمل معصية او ترك طاعة. اما الذي ترك مستحبات او فعل مكروهات عادي ما تكبرش الموضوع اوي شيء طبيعي. هو انت عايز تبقى زي رمضان؟ انت لو زي رمضان كما قال النبي صلى الله عليه وسلم ليه؟ حنظلة
لو انكم تكونون على مثل ما انتم عليه عندي لصافحتكم الملائكة في الطرقات. اقول لو انكم على مثل ما انتم عليه في رمضان لصفحتكم الملائكة في الطرقات. لا يمكن ان
احد في غير رمضان مسل رمضان كيف يكون هزا؟ مستحيل. الشياطين اطلقت. ابواب الجنة اغلقت. ابواب النيران فتحت. ازاي الوضع يرجع زي ما وشياطين الانس زادوا. مش طبيعي انك انت تبقى زي رمضان. طبيعي هتقل. طبيعي هتقل. يبقى انا لو حصل لي فتور كنت بصلي
آآ جزئين قيام ليل بقى ربعين عادي. ايه المشكلة؟ ربع عادي. الشيخ بقى صلي ركعة وتر. عادي كنت بقرا خمس اجزاء في اليوم بقيت اقرا ربعين. ما عنديش اي مشكلة. المهم ما بتعملش حاجة حرام. المهم ما تركتش واجب
ما صمتش حاجة من شوال لغاية دلوقتي. ما عنديش برضو مشكلة. مش عايز انا مش عايزك تعيش ازمة. انا عايز ده حالة عادية. النبي عليه الصلاة والسلام قال لكل عمل ايه
شرة ولكل شرة فترة شرة يعني نشاط وبعد النشاط ده بيحصل فتور. ولكل شرة فترة. قال فمن كانت شرته الى سنتي فقد افلح ومن كانت فترته الى غير ذلك فقد هلاك. ايه يعني من كانت فترته الى السنة فقد افلح. يعني ايه؟ يعني نفترض انك انت خطير
كده ارسم خط كده اسمه الواجبات. الخط ده اسمه الايه؟ الواجبات. خط عالي قوي اسمه اقصى درجات المستحبات. وفيه ما بينهم مكتوب مستحبات وواحد قاعد يعمل كده بس هو عمره ما بينزل عن ايه؟ عن الخط بتاع الواجبات. طول ما انت كده النبي عليه الصلاة والسلام بيقول على الشخص ده افلح. ده مية مية. ما فيش زيه مية مية
يا ريتك تفضل كده على طول. تقعد تلعب في الايه؟ في الحتة دي طالع نازل. حتى لو وصلت حكيت في بتاع الواجبات ده عادي خالص. ما بعملش ولا مستحب. مش مشكلة عندي
انا دلوقتي ما فيش ازمة لغاية دلوقتي. الازمة عندي بتبدأ لما انت تعدي تعدي خط الواجبات ده او تفعل محرم هنا تبدأ الازمة. طول ما انت فوق الخط ده انت مش في ازمة
بس هي مشكلة مش كبيرة بس اتعامل معها ازاي بقى؟ هو ده الكلام هو ده الكلام. التعامل مع قضية الفتور هديك مسالين هيفهموك. التعامل مع قضية الفتور خليك صياد سمك. خليك ايه؟ صياد سمك. احفز الكلمة دي. كلنا بنشوف فيديوهات على الفيسبوك ومش عارف ايه. اللي لما اجيب واحد بيصطاد سمك
بيعمل ازاي؟ اول ما بتشبك تروح ايه؟ شد وبعد كده يلم شوية. السمكة تشد عليه جامد. بيعمل ايه العاقل بيعمل ايه؟ هيشد برضه يريح لها ايه؟ يشتغلها. هي هي بتشد فيروح سايبها شوية عشان تفرفر تخلص مجهودها ايه مع نفسها
ما يستهلكش هو ذراعه في الفرفرة ديت يروح سايب لها شوية. تروح ايه السمكة تفتكر نفسها ايه مشيت. يروح بسرعة لامم اكتر من الاول. يروح مقربها اكتر تروح شد جامد تروح ايه مريح لها شوية وبعد كده تشد يروح رامم شوية يفضل كده واحد اتنين تلاتة اربعة لغاية ما تطلع له على المركب. هي كده
نفسك بتقاومك في المستحبات سبها سبها شوية ريحها روح رح رح رح رح رحلة نام النهاردة مش مهم. بس المهم ان انت ما توصلش انك ان انك انت تتكسر. اديك المسال التاني بسرعة قبل ما نكمل. التاجر الشاطر. التاجر الشاطر. بيعمل ايه؟ في الموسم لما الدنيا تريح
هو دلوقتي معه مسلا تاجر ملابس عنده الملابس صيفي دلوقتي. والموسم قرب يخلص. ولازم يشتري الشتوي هيشتريه بايه؟ برأس المال. رأس المال فين دلوقتي؟ في الملابس. والملابس ما بتتبعش. بيعمل ايه
ايه؟ بيعمل اوكازيون فورا بينزل السعر حتى لو حتى لو خسر. استخسارة ما تأثرش على رأس المال على ايه؟ على الربح لان هي وكان فيه ربح اصلا قبل كده. فيخسر هنا شوية مع الربح القديم. المهم هيطلع في الاخر برأس ليه؟ المال عشان لازم يروح يشتري الملابس الشتوي
ولو جه على رأس المال تبقى مصيبة سودا. لان هو كده المرة الجاية مش هيعرف يقوم تاني. فالتاجر الشاطر ما بيعندش. ما هو لو عند وعايز يكسب نفس المكسب مش هتجيب الشتوي
واخد بالك؟ فبالتالي لازم يخسر شوية. ففي الحالة دي بتتعامل بطريقة صياد السمك او التاجر الشاطر. بتريحها شوية. بعد كده تلاقيها لما تلاقيها هديت كده خلاص اتبسطتي نمنا شوية تروح شادد شدة جامدة
لغاية ما ايه تستعصى عليك تروح مريحة شوية. وبعد كده تشد شدة جامدة. هتلاقي نفسك مع الوقت شدتك اكبر من التريحة هتلاقي نفسك بعد كده بتزيد شوية شوية لغاية ما ايه؟ ما يحصل لها نوع من الترويض. اهم حاجة عندي السنارة ما تتكسرش دراعك ما يتكسرش الخيط ما يتقطعش
رأس المال ما يتهزش انك انت كل ده سياسة بس اللعب كله في المستحبات. قاعد انت تريحها. انا عايزك تتعامل مع نفسك يبقى اقصى احلامها تسيب مستحب ما انت بتشد عليها. ولما فلما انت تشد تيجي ترخ لها بتفرح اوي. انت ترخت لها في ايه؟ انت اصلا كنت بتصلي بحزب. فتعبت منك. رحت قلت لها طب يلا هنصلي النهاردة بربع
تفرح اوي انك انت اصلا ما بتشدش خالص. ما فيش الشدة دي. انت بتصلي في وتر في ركعة وتر. جت قالت لك نريح. هنروح فين طيب؟ هتسيب الفريضة كده فلازم شدة وتريح. شدة بس الشدة تكون اكبر سنة من الايه؟ من الفترة اللي انت بتريح فيها. عشان تبقى انت دايما بتزيد. هي دي سياسة الايه؟ التعامل مع النفس. تأكد دائما ان هناك
عينة من الاعمال الصالحة على الاقل موجودة. ودايما حافز ولو على ادنى شيء. ما تستهترش. ما تقولش انا كنت باصلي في جزء. يا جزئيا ما فيش. ليه يعني احب الاعمال الى الله ادومها وان قل. بلاش العند دوت. يعني يصوم يوم ويوم يا ما اصومش. يصلي بجزء يا ما صليش. يا
واحدة واحدة. صل بربع صل في صفحة حافظ على المتاح اتعامل زي ما قلنا تعامل الصياد الماهر. المحازير المحظور الاول اياك اياك ان تنسب عملا الى نفسك. لان كثير ممن وقعوا وانتكسوا
كما اوتوا من هذا الباب باب نسبة العمل الى النفس. وده مش موضوع رمضان بس الموضوع التزام كامل. فاكرين كل واحد فينا الملتزم يعني ايام الالتزام الاولى الاولى كنا عاملين
ازاي؟ كانت احلى ايام. لما انت كنت بتقعد تتضرع الى الله وتبكي ويا رب اهديني ويا رب التزم ويا رب ما ليش غيرك. كان حالة ايه زي الفل فقر شديد جدا. بعد فترة طويلة من الالتزام خلاص الفت بقى الالتزام وظننت انك تمكنت منه. بقى لك عشر سنين ملتزم خمستاشر
سنة ملتزم فيحصل حالة عند البعض. وهي ان هو بدأ يركن الى نفسه. بدأ يسق في ايه؟ في نفسه. انا ملتزم. انا بصلي انا محافز انا بحفظ انا انا فيجي صاحبنا يقع حتة وقعة مكنش يتخيل ابدا ان حد يقعها
ما فيش عاصي يقعها رجع للمعصية وحشة قوي. اللي هو ما تنفعش. مش راكبة عليه حتى. بس هو ربنا ابتلاه بالمعصية دي بالزات. عشان يكسره. عشان يكسر فيه الحتة هو ربنا مش مش بيموته. ربنا بيعالجه
يعالجوا بس العلاج مؤلم حقنة جامدة شوية بس هيفوق بها هيفوقوا بها. فلما يحصل لك كده افهم رسالة ربنا. ربنا مش بيموتك لما يحصل لك كده ما تبقاش ساذج. ما تقولش ايه ده انا وقعت الوقعة دي انا ضعت. لا. ربنا بيعالجك. بيعالجني من ايه؟ بيعالجني من
لنفسي بيفوقني تاخد قلمين بس معلش هتفوق بعديهم. وقعدت في معصية وحشة ما ينفعش انا اقع في حاجة زي كده. ازاي بعد السنين ديت ده انا المعصية مبطلة من عشر سنين. ازاي راجعتي لها؟ اهو رجعت لها عادي. لانك انت الان وكلت الى نفسك. فلما وكلت الى نفسك
وكلت الى معصية وخطيئة ايه الحل؟ الحل ان ترجع تاني زي ايام زمان. زي اول رمضان زي اول ايام التزامك. ترجع تاني تقول يا رب ما ليش غيرك. انما انا بك
لا هادي الا انت. والله لولا انت ما اهتدينا ولا تصدقنا ولا صلينا. اول ما تقول انا هتدب على وشك دابة وحشة اوي. بعد رمضان لو قلت انا صليت انا صمت احنا عملنا هتلاقي نفسك كل حاجة خسرتها
منين القتلة دي ؟ جتلكش لا من صحبة سيئة ولا انما جاتلك مين نفسك بس هي نفسك لوحدها جابتك ارض لان هي اغترت بالعمل وبدأت تنسي بالعمل الى الايه؟ تنسب العمل الى النفس. ازا الهدف من الموضوع لما حصل دوت قد يكون سبب انتكاسك هو ركونك الى ايه؟ الى نفسك. ايه الحل
ان تعود وتركا الى الله جل وعلا. تعود الى حالة الفقر. حالة الذل حالة المسكنة اللي هي الايه؟ الحلوة دي اللي احنا فاكرينها كلنا كعب بن مالك حصل له كده لما تخلف عن غزوة تبوك. كان في سياق كلام كعب كعب دقيق جدا على فكرة حكى القصة بالزبط. لما كان غزوة تبوك النبي صلى الله عليه وسلم
كعب بن مالك كان عايز يحصله فبيقول كعب بن مالك فكان عندي راحلة عنده بقى جمع حصان جيد وبتاع قلت في نفسي انا قادر على ان الحق بهم حتى نقل الكلمة بدقة. هي دي الكلمة اللي وقعت كعب. انا قادر على ان نلحق به. مش التسويف بس. على فكرة العمل في كعب كده. انما ركونه الى نفسه. هو ركن الى نفسه في
سلام. انا قادر على الحق بهم. تاني يوم يقع يقول انا قادر ان الحق بهم. قال فلم يقدر لي زلك. جه بقى في اخر القصة. في اخر القصة رأي الدنيا اتحسنت. كعب الملك قبل المعصية دي افضل ولا بعد المعصية
بعد المعصية طبعا افضل نزل فيه قرآن وارتفع شأنه عند الله وقيل في حقه يا ايها الذين امنوا اتقوا الله وكونوا مع الصادقين فسمي في القرآن صادقا الواقعة دي خلته احسن من الاول بس نفهم الرسالة. لزلك في اخر الكلام في اخر حديس كعب قال وما اعلم احدا
ابتلاه الله في الكذب مسلما ابتلاني بعد هذه الحادثة واني لارجو ان يثبتني الله فيما بقي. اه دلوقتي راجع ايه؟ يثبتني الله فيما بقي بعد ما هو كان بيقول انا قادر على زلك. كلام كعب دقيق
يبقى انا لو رجعت تاني لحالة الفقر والمسكنة واللجوء الى الله بازن الله يكون ده احد اسباب علاج قضية الانتكاس. يبقى المحزور الاول لا تنسب عمله لنفسك. المحزور التاني المحظور الثاني لا تبتعد عن الصحبة الصالحة ابدا
ولا لحزة واحدة. في رمضان اتعرفنا على ناس كتير كويسة مسجد واعتكاف. في بقى بعض الناس عنده مشكلة بيقول لك الاخوة في المسجد يعني مرميين حاجة في اي وقت ايه؟ هلاقيهم يعني مش مشكلة يعني
انا اروح شوية كده كده ايه هم موجودين. هيروحوا فين؟ انا اروح مع اصحابي واعيش حياتي. ويوم ما الدنيا تبوز مني ارجع تاني ايه شوية كده ده كلام غريب جدا كلام غريب. لان ربنا قال للنبي عليه الصلاة والسلام واصبر نفسك مع الذين يدعون ربهم بالغداة والعشي يريدون وجهه ولا تعد عيناك عنه
لا تعد عيناك عنهم يعني ما تبصش كده. مش ما تروحش وتسيبهم ما تبصش كده وما تسيبهمش ما تبصش جنبك. انما كل تركيزك معهم انك انت يخشى انك انت تبص كده وترجعش تاني. ما ترجعش تاني او ما ترجعش زي الاول. ليه انت معتقد انك انت هتروح هترجع الاخوة عادي؟ على فكرة انت ممكن تروح
هتلاقي نفسك قفلت منهم. ما تعرفش ليه كنت بتحبهم قوي في الاعتكاف او في رمضان مرة واحدة لقيت نفسك مش حبيبهم هو ايه اللي حصل؟ حاجة كده ربنا ابتلاك بها. ابتلاك بها ان للمعصية ظلمة في القلب. كما قال ابن عباس وسوادا في الوجه
وضيقا في الرزق وبغضا في قلوب الخلق. هم برضه بقوا يشوفوك قفلوا منك مش عارفين ليه؟ رغم انهم مش عارفين انت عملت ايه بس دي حاجة من عند ربنا قفلوا منك
احترس ممكن طلعتك دي ترجعك تبقى انت قفلت المسجد. قفلت من الصحبة مش عايز ترجع لهم تاني مش عارف ليه؟ مع انك كنت فاكر ان انت هترجع لهم عادي وهتتبسط. وهم
نفس يوم شافوكم بقوا ازاي الاول معك؟ مش عارفين ليه قفلوا منك؟ لان انت عملت حاجات غلط كتير في الفترة ديت. انا عايز اقول لك لا تعدوا عيناك عنهم. الصاحب
صاحب المرء على دين خليله. لكن من هي الصحبة الصالحة اصلا؟ من هي الصحبة الصالحة؟ ليس الصحبة الصالحة اي شخص في المسجد وليست صوم الصالحة هي هم الملتحين مسلا. لا يلزم زلك. انما الصحبة الصالحة هو الشخص الزي عندما تراه تذكر الله
دي حاجة كده مش مش بص دي علامة قوية جدا. تشوف وتفتكر ربنا. هو ده الصحبة الصالحة. اللي هو ما ينفعش تقعد معه مرة ما تطلعش بفايدة. تعال ما ينفعش تقعد معه يوم ما تزدش. ما ينفعش. ما ينفعش تقابله مرة ما يدلكش على خير. ما ينفعش. لازم تطلع منه بحاجة
هو ده الصحبة الصالحة. لكن صحبة منزر بس وقعدتهم كلها ضحك وانس وفرفشة وغيبة في المسجد ونميمة عادي كاننا قاعدين على القهوة بس في المسجد وكلام عن الناس وكلام في الدنيا وقسوة قلب دي اسمها صحبة سيئة اسلامية
صحبة سيئة ايه؟ اسلامية بنكهة اسلامية في المسجد. بس هي صحبة سيئة. ما ينفعش. الصحبة لا تزيدك علما الصحبة لا تزيد الخوف من الله. الصحبة لا تستفيد منها شيء جديد. هذه ليست صحبة صالحة. مش اي واحد في المسجد يبقى صحبة صالحة
انما الصحف الصالحة دي بتنقيها من جوة المساجد. هم جوة المساجد اكيد. يعني هو مش برة المسجد. هم جوة المسجد اكيد بس مش كل اللي في المسجد. انما اناس معينين فانت
نقيهم نقيهم كده في المساجد. يكفيك واحد فقط. واحد بس يزبط لك كل الدنيا. كان السلف احد السلف يقول كان ابن اذا دخل السوق هلل الناس وكبروه. شوفوا ابن سليم بس معدي بس الله سلم ولا قال لهم حاجة ولا ما فيش. ده هم قوموا
بيشوفوه كل الناس بتبتدي تقول ازكار الصباح والمساء مع بعض. يعني ايه ما شاء الله ابن السنين ما بيهزرش. ده بقى مش هيقول لواحد طفي سيجارة ولا يراد يقفل اغاني ده هو بيتشاف اصلا ناس هتصلي خلاص. واخد بالك؟ ناس كده هو ده الصحبة الصالحة. اللي هو تشوفه ما ينفعش تشرب قدامه سيجارة ما ينفعش
لا ما ينفعش تشتم قدامه ما ينفعش. لو ينفع تشتم قدامه ده ما بيديلوش صحبة صالحة الصحبة الصالحة زي محمد ابن واسع. راجل يقول كنت ازا قسى قلبي زهبت الى محمد ابن واسع
فما ان انظر اليه نظرة واحدة حتى استقيم اسبوعا ما كلمتوش ده انا اروح ابص له كده بس ابص له اقعد اسبوعه كويس كده بعد اسبوع اروح ابص له تاني اقعد اسبوع كويس كده بقى شغال هو ايه بالبصبصة كده واخد بالك امال لو هو مصاحبه بقى ورايح جاي معه قلت له ده حاجة جميلة خالص والتاني بقى
في واحد في السلف بيقول كنت ازا اعجبت بنفسي جامد قوي وانا بقى وباصلي بقى زهبت الى الفضيل ابن عياض فما ان اجالسه حتى امقت نفسي. اكره نفسي؟ لا ده انا مضيع. ده انا ما فيش
خالص ده انا ابيض. عبادة مين يا عم الحاج اللي انت بتعملها؟ انت فين؟ والفضايلي فين؟ واخد بالك في مشكلتين للاخ اللي بيبعد عن الصحبة الصالحة. والاتنين عكس بعض لو بعدت عن الصحبة الصالحة. لو انت مجتهد هتعجب بنفسك. لان انت ما فيش حد بتقارن به. انت لوحدك. يبقى انا اكيد احسن واحد
ولاننا الوحيد قاعد لوحدي في الفصل فطلعت الاول. او مقصر فهتزداد تقصير وتموت في مكانك. ما حدش حاسس بك. يبقى ابتعاد عن الصحبة في الحالتين غلط. في حالة الصلاح في حالة الفساد. لازم. لزلك ربنا قال للنبي اصبر نفسك معهم. رغم ان هو في الصلاح لانك تحتاج للصحبة في حال الصلاح ايضا
مش في حالي ليه ؟ مش في حال الفساد بس طيب اذا لم اجد لم يجد الانسان هذه الصحبة الصالحة ماذا يفعل؟ فليصاحب هؤلاء في الكتب في الكتب هم موجودون في الكتب
موجودون في الكتب. في هدي السلف تفتح بقى كتب السلف وتقرأ في هديهم في سمتهم في عبادتهم تجد راحة قلبك تجد همة عالية بتجيلك عارف انت اما بتوع التنمية البشرية لما يحبوا يخلوا واحد ينجح
بيعملوا ايه؟ اتفرجوا على شوية فيديوهات تحفيزية عامل لك يقول لك اتفرج على ايه؟ قصص ناس ناجحين جيب لك فيديو بقى ناس ناجحين وشوية مش عارف ايه وواحد بقى كان تعبان بقى بطل عالم واحدة كانت ايديها رجليها مقطوعة بقت بطلة العالم في السباحة فاهم؟ الدنيا ديت
فعلا الامر ده بيأسر جدا. انك انت تقرأ في قصص الناجحين او تشاهد قصص الناجحين ده شيء مفهوم في التنمية البشرية انك انت مجرد ما تردد على اسماه سمعك زهنك ولا عنيك شوية قصص من قصص الناجحين الامر ده بيعلي جدا مستواك الايماني بيعلي جدا مستواك الايماني وبيرفع جدا
يجعل الهمة عالية. فلذلك كان النظر في كتب السلف مما يعلي الهمة جدا والنظر الى احوال السلف مما يرفع الهمة جدا. فاذا كان الانسان آآ قرأ بعض من احوالهم فلا شك انه لابد ان يشعر بالبون
بيننا وبينهم. واجد في نفسي همة عالية جدا في العمل بعد ما يقرأ عن حالهم. لما تعلم ان ثابت البناني يقول كابدت قيام الليل عشرين سنة انا ثم استمتعت به عشرين سنة ثم استمتعت به عشرين سنة. وقال ايضا آآ
مم ابنة ثابت البناني لما حضرته الوفاة ومات. طبعا شافوا منه حاجات عجيبة عند الوفاة. فسأله يعني بنته مازا كان يفعل سابت؟ قالت والله لقد ادام على قيام الليل اربعين سنة لا ينقطع
وسمعته عندما حضرته الوفاة يقول اللهم ان كنت اعطيت احدا من خلقك ان يصلي في قبره فاعطني هذا فاعطني هذا. قالت فما كان الله ليرد دعاء ثابت رحمه الله رحمة واسعة. سعيد ابن المسيب يقول والله ما فاتتك
تكبيرة الاحرام في المسجد منذ اربعين سنة. منذ اربعين سنة. وما اذن المؤذن منذ سلاسين سنة الا انا في المسجد. يعني هو كان بييجي قبل الازان تلاتين سنة بيخش المسجد قبل الازان. ايضا ابن وهب يقول
رأيت سفيان الثوري رأيت سفيان الثوري في المسجد الحرام بعد المغرب صلى المغرب سم سجد سجدة فلم يرفع رأسه حتى اذن العشاء سجدة واحدة. سجد ساعة وربع. ساعة وربع يا ساجد. قال فما رفع رأسه حتى اذن العشاء حتى اذن
العشاء. سفيان الثوري كان يصلي الصلاة طويلة وهو شيخ كبير. كان كبير. كان تلاميزه كتير. تلاميزه شباب. كانوا ينتزرونه. يقعد هو يصلي وهم مستنينه عشان منه الحديس والفقه وبتاع. فكان ينجز الصلاة ثم يلتفت اليهم يقول يا معشر الشباب ازا لم تصلوا الان فمتى تصلون؟ انتم بتتفرجوا علي ازا لم
صلوا الان فمتى تصلون؟ قيل لعمر ابن هانئ نراك لا تفتر عن زكر الله فكم تسبح في اليوم والليلة؟ فقال مائة الف الا ان تخطئ الاصابع. يعني تقريبا كده رواية من كده ميت الف تسبيحة في اليوم والليلة. مئات الف مئة الف. فيه واحد فيه ناس فينا ما بيختموش الصلاة. يقول لك لسه هختم
الصلاة انجز ياللا بنا. ما يختمش ما بيقولش مية مرة. التاني بيقول مية الف تسبيحة. مية الف تسبيحة زلك ابن الجوزي رحمه الله بيصف حالهم في كلام عجيب يقول لو رأيتهم
بين ساجد وراكع وذليل مخمول متواضع ومنكسر الطرف من الخوف خاشع. فاذا جن الليل حن الجازع. تتجافى جنوبهم عن المضاجع. نفوسهم بالمحبة علقت وقلوبهم بالاشواق اطلقت وابدانهم للخدمة خلقت يقومون اذا انطبقت اجفان
تتجافى جنوبهم عن المضاجع. يبادرون بالعمل الاجل. ويجتهدون في سد الخلل. ويعتذرون من ماضي الزلل والدمع لهم شافع. تتجافى جنوبهم عن المضاجع. سبق والله القوم بكثرة الصلاة والصوم فاقبل الليل حاربوا النوم والعزم في الطوالع. تتجافى جنوبهم عن المضاجع. ينادي منادي تائبهم لا اعود
والمنعم ينعم بالقبول ويجود ينادي منادي تائبهم لا اعود. والمنعم ينعم بالقبول ويجود. هم والله من الكون المقصود فما حيلة المطرود والمعطي مانع. تتجافى جنوبهم عن المضاجع. كن يا هذا رفيقهم
والح وان شق مضيقهم. واسلك ولو يوما طريقهم. فالطريق واسع تتجافى جنوبهم عن المضاجع. اهجر النهار طيب الطعام ودع في الدجى لذيذ المنام. وقل لاغراض النفس سلام والله يدعو الى دار السلام. فما الذي يقعد السامع
تتجافى جنوبهم عن المضاجع يا من يرجو مقام الصالحين. وهو وهو مقيم مع الغافلين ويأمن منازل ويأمل ويأمل منازل المقربين. وهو يزل مع المذنبين دعا هذا الواقع الصدق الصدق فيه تسلم. الجد الجد فيه تغنم البدار البدار قبل ان تندم. هذا هو الدواء النافع
تتجافى جنوبهم عن المضاجع. هذا وحالهم. فمن كان يقرأ في هذه الاحوال كيف لا تعلو همته؟ وكيف لا ومن نومه ويفيق ده المحزور الساني لا تبتعد عن الصحبة الصالحة. النصيحة الاولى. النصيحة الاولى عليك بحصون النوافل
هذا اعني بحصون النوافل. الانسان عشان يحمي الفريضة ان هي تتاخد منه عليه ان يكثر من النوافل. يحميها. خلي الشيطان اقصى مطمع له النافلة. يعني واحد دلوقتي بيصلي الضهر في المسجد تكبيرة احرام بيصلي اربعة قبل واتنين بعد. اقصى احلام الشيطان
اني اخد منك ركعتين سنة. اربعة تتأخر شوية لكن لا يمكن ان يفكر في الايه؟ في فريضة فدايما لما تعوز تحمي نفسك تحمي الفريضة اجعل لها حصون من الايه؟ من النوافل. صوم تطوع ورد قرآن
سنن قبلية وبعدية. النصيحة الثانية هي الاكثار جدا من الدعاء لا تعتمد على نفسك ابدا اكثر من هذا الدعاء في كل سجدة وركعة. اللهم يا مقلب القلوب ثبت قلبي على دينك. اللهم يا ولي الاسلام واهلي مسكنا الاسلام حتى
نلقاك عليهم. ليس لك في يوسف عليه السلام اسوة. هو من هو؟ هو من هو؟ بعد هذا العمر المديد في العبادة والطاعة. يقول توفني لمن والحقني بالصالحين. امام التوحيد يقول واجنبني وبني ان نعبد الاصنام. فكيف يكون الانسان يعني مستغني عن الدعاء
ومستغني عن اللجوء الى الله. ازا كان هزه الادعية تعلمناها من النبي عليه الصلاة والسلام كان هذا دعاء وهذا حاله. يبقى هذه النصيحة الثانية ان تكثر من الدعاء. اخيرا البشائر البشائر. اوى البشارة اريد ان اهديها لكم في اخر هذا الدرس
هي انك وان كنت مأمور بالصبر والثبات بعد رمضان ولكن ابشر فانت مأمور بصبر قصير المدى ليس طويل المدى يعني انت مأمور نعم بالصبر والثبات. لكن مأمور ان تصبر قليلا جدا. ما هو القليل؟ هو مدة مكث في الدنيا
قليل اربعين سنة خمسين سنة افضل خمسين سنة سابت هذا قليل والله العظيم هذا قليل جدا. هذا قليل جدا جدا انت لا تتخيل نوح عليه السلام نوح ورد في الاثار. وهو قد عاش اكثر من الف عام. قالوا يا نوح يا اطول الانبياء عمرا بعد موتي. كيف
وجدت الدنيا قال وجدتها كاني دخلت من باب فخرجت من الباب الثاني اكثر من الف عام مروا على نوح زي ما واحد دخل شقة دخل اوضة طلع من الباب. طلع من الباب التاني خرج برة البيت قال انا حسيت كده. بعد الموت بقى
حاسس ان هي كلها عدت كده. ده طبيعي. ويوم تقوم الساعة يقسم المجرمون ما لبسوا غير ساعة. ويوم نحشرهم كان لم يلبثوا الا ساعة من النهار يتعارفون منهم كأنهم يوم يرونها لم يلبسوا الا عشية او ضحاها انهم يرونه بعيدا ونراه قريبا
كل حياتك هتحس ان هي ساعة. بس يوم القيامة. انت دلوقتي حاسس ان هي كتير. بس انت دلوقتي حاسس ببعض الساعات. اللي عنده خمسين. اللي عنده اربعين. اخر تلاتين سنة فاكرهم ايه
ساعة بيقول لك واحد كبر واحد كبر شعره بيبقى واحد شعره ابيض ايه ده! ده العمر عدى! العمر عدى! ده وانت عايش! امال اما تدخل قبرك هتشوف الدنيا ايه؟ امال لما تبعث هتشوف القبر والدنيا ايه؟ كل ده هيبقى ساعة
كل ده يعدي عليك ساعة. يبقى انت مأمور ان تصبر ساعة واحدة. ساعة واحدة فقط. مش مدة طويلة على فكرة والاكثر الناس ندما يوم القيامة اللي هيجد نفسه خسر كل شيء عشان ما قدرش يصبر ساعة واحدة. قل ان الخاسرين الذين خاسروا
نفوسهم واهليهم يوم القيامة الا ذلك هو الخسران المبين لذلك اصحاب الجنة هم الفائزون. ليه فائزون؟ لان هو في ساعة اشترى الخلود. والتاني بساعة اشترى خلود في الجحيم. يبقى انت مأمور اه بالصبر. الصبر قصير جدا
انا بقول لك اصبر لغاية ما تموت بس. انت ممكن تموت بكرة. الموضوع يبقى سهل خالص. يعني انت مش بتصبر كتير ولا حاجة. ممكن تموت كمان سنة. ممكن كمان حتى خمسين سنة والله
كلها تعدي كأنها ساعة. انما الدنيا انما الطاعة صبر ساعة انما الطاعة صبر ساعة. ان للناس ان لله عبادا فطنا. طلقوا الدنيا وخافوا الفتن. علموا ان السلامة فيها ترك ما فيها. فجعلوها
واتخذوا صالح الاعمال فيها سفنا. اما العاقبة البشارة الثانية ان عاقبة هذه الساعة نعيم لا يزول. ازا كانت غمسة واحدة. غمسة واحدة في الجنة تنسيك لو كنت ابأس اهل الارض تنسى كل حاجة. فما بالك بنظرة الى الله
تعمل فيك ايه ديت ؟ نظر الله تنسيك الجنة نفسها جالنا نفسية تنساها فما بالك بتعب الدنيا هتفتكروا ساعتها هتبقى تعبان لسه؟ والله كله هيزول. كله هيزول. كل التعب ده اول ما تموت انتهى. اقوم بس هتشوف الملايكة وهي مقبلة عليك في السكرات كل
يبقى انا بطلب منك تتعب شوية وتصبر شوية صغيرين. واما العاقبة فالعاقبة حسنة جدا فوق ما تتخيلون. ابن الجوزي ايضا رحمه الله يصف حال الصابرين كيف فازوا؟ قال في سجع جميل يقول كانوا في الدنيا على المجاهدة يصرون. وفي دياج الليل
يسهرون ويصومون وهم على الطعام يقدرون. ويسارعون الى ما يرضي مولاهم ويبادرون. فشكر من راح منهم وغد فهم غدا على الارائك ينظرون. كانوا قال فهم غدا على الارائك ينظرون. كانوا يحملون اعباء الجهد والعلن
ويفرحون بالليل ازا اقبل ودنى يرفضون الدنيا لعلمهم انها تصير الى الفنا ويخلصون الاعمال من شوائب الافات لنا. فغدا يتكئون على الارض ارائك وقطوفهم دانية المجتنى واعظم من هذا النعيم ان اتجلى لهم انا. كفى فخرا انهم عندي غدا
يحضرون على الارائك ينظرون. كانت ذنوبهم تتجافى عن مضاجعها. ولا تسكن لاجلي الى مواضعها. وتطلب مني جزيل منافعها. وتستجيرني من موانعها وتصول بعزتي على مخادعها. فقد ابتلتهم بتعب تلك المجاهدة
لذة السكون فهم على الارائك ينظرون. يا حسنهم والولدان بهم يحفون والملائكة بهم يزفون الخدام بين ايديهم يقفون وقد امنوا ما كانوا يخافون. وبالحور العين الحسان في خيام اللؤلؤ ينعمون. وعلى اسرة
الذهب والفضة يتزاورون وبالوجوه النضرة يتقابلون. وهم على هذه الحالة على الارائك ينظرون لله اقوام امتثلوا ما امروا وزجروا عن الزلل فانزجروا فاذا لاحت الدنيا غابوا واذا بانت الاخرة حضروا فلو
يوم القيامة اذا حشروا اني جزيتهم اليوم بما صبروا. جن عليهم الليل فسهروا وطالعوا صحف الذنوب فانكسروا وطرقوا باب المحبوب واعتذروا وبالغوا في المطلوب ثم حذروا. فانظر بماذا وعدوا وفي الذكر ذكروا اني جزيتهم اليوم
بما صبروا. ربح والله ما خسروا. وعاهدوا على الزهد فما غدروا. واحتالوا على نفوسهم فملكوا واسروا. وتفقدوا قوم المولى فاعترفوا وشكروا اني جزيتهم اليوم بما صبروا. بيوتهم في خلوها كالصوامع. وعيونهم تنظر
بالتقى من طرف خاشع والاجفان قد صحت سحب المدامع تسقي بذر الفكر الذي بذروا اني جازيتهم اليوم بما صبروا علموا ان الدنيا لعب ولهو وزينة. وان من وافق مرادها فارق دينه. فركبوا من التقى في سفينة
اشحنوها بالزاد وعبروا. اني جزيتهم اليوم بما صبروا. بلغنا الله ذلك المبلغ. واسمعنا زجر الناصح فقد ابلغ وسترنا من العقاب فانه ان عفا اسبغ. ولولا عون الله ما قدروا اني جزيتهم اليوم بما صبروا
ينظر الى ان الصبر المطلوب قليل وان العاقبة عظيمة جدا. فيمون عليه الامر. ثباته ثبات اسبت يا عم ايه؟ ولا حاجة ولا حاجة انت هتكسب كتير جدا. البشارة الثانية اجمل البشارة الاولى. البشارة الثانية انك انما تصبر بالله
واصبر وما صبرك الا بالله. انت لسة مطلوب منك ان تصبر وحدك. انت لست وحدك والله لو انك تصبر وحدك لكان الامر شاقا. ولكنك انما تصبر بالله جل وعلا. ما المطلوب مني؟ مطلوب مني صدق. اصدق
في الطلب فقط اذا صدقت مع الله اعانك وثبتك تصدق وتعمل شبر. تصدق وتعمل ايه؟ شبر. تصدق وشبر. الصدق مع الله ان تصدق الله يصدق شبر من تقرب اليه شبرا تقربت اليه زراعا. ويبقى كده الباقي خلاص على ربنا. كله على ربنا طبعا. لكن سيكمل لك الطريق حتما ويقينا
مع الصدق ومع انك عملت حاجة. زي الراجل كده اللي قتل ميت نفس. صدق ورايح المدينة مات في النص. دخل الجنة. ليه لان هو صدق مع الله. علم انه لا يصبر الا بالله جل وعلا. ولن يتوب الا بالله. يبقى البشارة الثانية واصبر وما صبرك
الا بالله. اخيرا البشارة الاخيرة هي بعد رمضان قد تكون ابواب الجنة اغلقت. وقد تكون ابواب النار فتحت ولكن هناك شباب لا يغلق ابدا الا اذا غرغر العبد او طلعت الشمس من مغربها. هو باب التوبة. ما زال باب التوبة مفتوح. وما زال ربنا يقبل التائبين. هذا الامر ليس متعلقا برمضان
والعتق ليس متعلق برمضان. والقبول ليس متعلق برمضان. نعم رمضان له مزايا. لكن هناك امور مستمرة بعد رمضان فعلم اليأس الله يبسط يده بالليل ليتوب مسيء النهار. ويبسط يده بالنهار ليتوب مسيء الليل حتى تطلع الشمس من مغربها. وهو الذي قال
توبوا الى الله جميعا. ايها المؤمنون نبئ عبادي اني انا الغفور الرحيم. قل يا عبادي الذين اسرفوا على انفسهم لا تقنطوا من رحمة الله ان الله يغفر الذنوب جميعا. انه هو الغفور الرحيم. فاذا كان العبد قد قصر فيه حتى في رمضان. عصى في رمضان فعل الكبائر في رمضان
ثم ساء الحال بعد رمضان ما زال باب التوبة مفتوح مش مفروض تستنى رمضان الجاي تقول طب رمضان الجاي يمكن ربنا يصلح الحال. ما يدريك ان تعيش رمضان الجاي؟ ما تتوب دلوقتي. ممكن انت تعمل في شوال اللي ما عرفتوش في رمضان؟ عادي. لحظة صدق
ما جتلكش في رمضان جات لك في شوال سبحان الله! لحظة ندم ما جاتلكش في رمضان. جت لك في شوال الامر بيد الله. سبحانه وتعالى. وممكن واحد طالع من رمضان من كتر
اسرته واسفه على رمضان تاب في شوال من صالح حاله في شوال بسبب انكساره واسفه وندمه على فوات رمضان فابشروا. ازا كان باب الجنة اغلق وباب النار قد فتح فما زال باب
التوبة مفتوح على مصراعيه والله يقبل التائبين والمستغفرين. انه هو الغفور الرحيم. فنسأل الله سبحانه وتعالى ان يثبتنا واياكم بعد رمضان ان يتقبل منا صالح الاعمال. ان شاء الله درس الجمعة القادمة. اقول قولي هزا واستغفر الله لي ولكم